**Uznesenia zo 71. zasadnutia Slovenskej rektorskej konferencie (SRK),**

**konaného 19. mája 2015 v Banskej Bystrici**

1. SRK požaduje, aby Ministerstvo školstva, vedy, výskumu a športu SR (MŠVVaŠ SR) v roku 2015 pripravilo metodiku rozpisu dotácií pre verejné vysoké školy (VVŠ) v záujme vytvorenia predpokladov pre strategické riadenie VVŠ, zvyšovanie kvality vzdelávania a vedeckovýskumnej činnosti, ktorá bude stabilná a bude platiť dlhšie časové obdobie, minimálne 3 roky, a bude schválená aj s rozdelením dotácie pre jednotlivé VVŠ do konca roka 2015 tak, aby VVŠ neboli v rozpočtovom provizóriu.

Zároveň SRK požaduje navyšovať prostriedky do rozpočtu VVŠ pre potreby základnej udržateľnosti v medziročnom náraste o 5 %, aby sa slovenské VVŠ v relatívnych hodnotách priblížili k výške financovania vysokých škôl v krajinách V4, teda minimálne o 20 mil. EUR ročne.

1. SRK podporuje urýchlené schválenie Akčného plánu implementácie Stratégie výskumu a inovácií pre inteligentnú špecializáciu SR (RIS3) vo Vláde SR, aby vysoké školy, vedeckovýskumné inštitúcie a podnikateľská sféra mohli čerpať prostriedky zo štrukturálnych fondov EÚ na výskum a inovácie z programového obdobia 2014 - 2020. Slovenská rektorská konferencia oceňuje partnerský prístup MŠVVaŠ SR pri príprave dokumentu, podporuje prijatie akčného plánu predloženého ministrom školstva, vedy, výskumu a športu a ministrom hospodárstva a jeho schválenie vo vláde SR a žiada uskutočniť ďalšie potrebné kroky k začatiu čerpania prostriedkov z nového programového obdobia najneskôr do jesene 2015.
2. SRK v tajnom hlasovaní odsúhlasila návrhy ministra školstva, vedy, výskumu a športu SR
3. na vymenovanie Ing. Jaroslava Holečeka, PhD. za podpredsedu Akreditačnej komisie, poradného orgánu vlády SR;
4. na vymenovanie prof. MUDr. Andreja Dukáta, PhD., prof. Ing. Michala Fendeka, PhD. a prof. RNDr. Petra Markoša, DrSc. za členov Akreditačnej komisie, poradného orgánu vlády SR.
5. Pre efektívne fungovanie procesu verejného obstarávania SRK odporúča:
6. zvýšiť dolnú hranicu podlimitných zákaziek bežne dostupného tovaru, služieb a prác aspoň na limit 10 000 €,
7. prehodnotiť povinné subjekty, ktoré musia elektronický kontraktačný systém (EKS) využívať,
8. pre verejné vysoké školy uzákoniť právo využívať EKS, ale nie povinnosť,
9. z procesu verejného obstarávania vyňať obstarávanie potravín s krátkou dobou trvanlivosti,
10. zo zákona o verejnom obstarávaní vyňať povinnosť obstarávať nákup tovarov, služieb a prác zo zdrojov, ktoré verejné vysoké školy získavajú podnikateľskou činnosťou a vedeckovýskumnou činnosťou z grantových schém.
11. SRK žiada Ministerstvo školstva, vedy, výskumu a športu SR urýchlene zabezpečiť, aby sa povinnosť verejných vysokých škôl ako prijímateľov vrátiť už vyčerpané finančné prostriedky EÚ ukladala výlučne v prípade preukázaného porušenia právnych noriem SR, a to len v miere zodpovedajúcej závažnosti konkrétneho porušenia.
12. SRK sa dohodla s predstaviteľmi MŠVVaŠ SR, že v spolupráci s predstaviteľmi Akreditačnej komisie Vlády SR, Ministerstvo školstva, vedy, výskumu a športu SR usporiada v mesiaci jún 2015 seminár k postupu vysokých škôl po ukončení komplexnej akreditácie vysokých škôl v roku 2015.
13. SRK žiada MŠVVaŠ SR, aby rokovalo s Ministerstvom zdravotníctva SR o výnimke z vyhlášky Ministerstva zdravotníctva SR č. 259/2008 Z. z. pre internáty, ktoré boli postavené, resp. zrekonštruované pred rokom 2008.
14. SRK bude spolupracovať so združením EUNIS-SK.
15. SRK bude rozvíjať spoluprácu s vydavateľstvom ELSEVIER.

V Banskej Bystrici 19. mája 2015

prof. Ing. Rudolf Kropil, CSc.

prezident Slovenskej rektorskej konferencie